A Törvényszék 2024. április 24-i ítélete – Kneipp kontra EUIPO – Patou (Joyful by nature)
(T-157/23. sz. ügy)1
(„Európai uniós védjegy – Felszólalási eljárás – A Joyful by nature európai uniós szóvédjegy bejelentése – JOY korábbi európai uniós szóvédjegy– Viszonylagos kizáró ok – A jóhírnév sérelme – Az (EU) 2017/1001 rendelet 8. cikkének (5) bekezdése – A jóhírnév bizonyítása – A korábbi védjegy megkülönböztető képességének vagy jóhírnevének tisztességtelen kihasználása”)
Az eljárás nyelve: angol
Felek
Felperes: Kneipp GmbH (Würzburg, Németország) (képviselő: M. Pejman ügyvéd)
Alperes: az Európai Unió Szellemi Tulajdoni Hivatala (képviselő: E. Markakis meghatalmazott)
A másik fél az EUIPO fellebbezési tanácsa előtti eljárásban: Jean Patou (Párizs, Franciaország)
Az ügy tárgya
Az EUMSZ 263. cikken alapuló keresetével a felperes az Európai Unió Szellemi Tulajdoni Hivatala (EUIPO) második fellebbezési tanácsa 2023. január 19-i határozatának (R 532/2022-2. sz. ügy) hatályon kívül helyezését kéri.
Az ítélet rendelkező része
A Törvényszék a keresetet elutasítja.
Mindegyik fél maga viseli saját költségeit.
____________
1 HL C 173., 2023.5.15.